Nasiba Abdullayeva. Nasiba Melikovna Abdullayeva (1961-yil 15-noyabr, Samarqand, Oʻzbekiston SSR) – sovet va oʻzbek estrada xonandasi hisoblanadi. Oʻzbekiston (1993) va Ozarbayjon (2022) xalq artisti. Oʻzbek, fors, ozarbayjon, arab, tojik, rus va boshqa tillarda qoʻshiqlar ijro etadi. Hayoti. Nasiba Abdullayeva 1961-yil 15-noyabrda Samarqand shahrida ishchi oilasida dunyoga kelgan. Otasi Melik Yarmuhamedov (eron) va onasi Xalchuk Xalimakulova (millati tojik) oilasida tugʻilgan.Nasiba Abdullayeva bolaligida musiqa maktabida akkordeonda oʻqigan. Bo'lajak xonanda arxitektura-qurilish institutiga kira olmaganidan keyin, maktabda musiqa oʻqituvchisi sifatida oʻz faoliyatini olib borgan. 1980-yilda Nasiba yangi tashkil etilgan „Samarqand“ vokal-cholgʻu ansambliga solist sifatida taklif qilingan. Oʻsha yili uning qoʻshiqlari bilan ikkita – „Bari Gal“ va „Samarqand“ nomli albomlari chiqqan. 1989-yilda Abdulla Qodiriy nomidagi Toshkent madaniyat institutini tamomlab, Oʻzbekiston davlat filarmoniyasiga ishga oʻtdi. 1990-yilda „Ayriliq“ nomli birinchi yakkaxon albomini chiqaradi. 2000-yilda eri bilan ajrashgach, ikki yil davomida sahnani tark etadi. 2002-yilda esa sahnaga qaytadi. Nasiba Abdullayeva 2004-yildan beri Davlat konservatoriyasida estrada ijrochiligi kafedrasida dars beradi. 2018-yilda „Farida“ qoʻshigʻidan parcha Fendi savdo uyi reklama roligida ishlatilgan. 2022-yil 30-avgustda Ozarbayjon prezidentining farmoni bilan Nasiba Abdullayevaga Ozarbayjon xalq artisti faxriy unvoni berilgan. Shaxsiy hayoti. Nasiba Abdullayeva 1979-yilda ganjalik gitarachi Eldor Abdullayevga turmushga chiqqan.Afsuski,ular 2000-yilda ajrashishgan. Diskografiyasi. 1980-yil – „Bari gal“ 1980-yil – „Samarqand“ 1990-yil – „Ayriliq“ 2000-yil – „Sogʻinch“ 2002-yil – „Umr bahori“ 2006-yil – „Eslanar“ 2014-yil – „Baxt oʻzi nimadur?“ Mukofotlari. Nasiba Abdullayeva 1987-yilda Oʻzbekiston SSRda xizmat koʻrsatgan artist, 1999-yilda Oʻzbekiston xalq artisti, 1999-yilda "Mehnat Shuxrati" ordeni, 2018-yilda "Fidokorona xizmatlari uchun" ordeni va 2022-yilda Ozarbayjon xalq artisti unvoni bilan taqdirlangan.